Ilyushin Il-86

Το Ilyushin Il-86 (κωδικός NATO: Camber) είναι ένα Ρωσικό τετρακινητήριο τζετ επιβατικό αεροσκάφος ευρείας ατράκτου. Ανάπτυξη Το αεροσκάφος αναπτύχθηκε από την Ilyushin, μία από τις εταιρείες σχεδιασμού αεροσκαφών της Σοβιετικής Ένωσης. Η σχεδίαση του ανακοινώθηκε το 1971 και η παρθενική του πτήση έγινε στις 22 Δεκεμβρίου 1976, ενώ μπήκε σε υπηρεσία το 1980. Είναι το πρώτο αεροσκάφος ευρείας ατράκτου της Σοβιετκής Ένωσης και κατασκευάστηκαν περί τα 120 αεροσκάφη. Αρχικά μπήκε σε υπηρεσία με την Aeroflot και αργότερα με την Κινεζική China Xinjiang Airlines. Περιγραφή Χαρακτηρίζεται για την μεγάλη χωρητικότητα σε ωφέλιμο φορτίο (επιβάτες και εμπορεύματα) και για την αντοχή των υλικών του. Κατά την σχεδίαση του όμως οι Σοβιετικοί δεν κατείχαν ικανοποιητικούς κινητήρες και χρησιμοποιεί τέσσερις Kuznetsov NK-86, τους ίδιους κινητήρες με το Ilyushin Il-62, αν και με ελαφρώς καλύτερη απόδοση, αλλά με πολύ υψηλή κατανάλωση καυσίμου. Το μειονέκτημα αυτό το κάνει να υστερεί σημαντικά στους "Δυτικούς" ανταγωνιστές του, τα Boeing 747, DC-10 και Airbus A300. Καθώς έπρεπε να χρησιμοποείται σε αεροδρόμια με ελάχιστη υποδομή, είναι εξοπλισμένο με δύο σκάλες, που δίνουν στους επιβάτες πρόσβαση από το έδαφος. Αρχικά φτάνουν στο επίπεδο των αποσκευών όπουν και αφήνουν τις αποσκευές τους, ενώ στη συνέχεια ανεβαίνουν στην επιβατική καμπίνα. Έχουν αναπτυχθεί και στρατιωτικές έκδοσεις, η μία (Ιλ-86 ΒΚΠ ή Ιλ-80)με ρόλο εναέριας προειδοποίησης, αναγνώρισης, επικοινωνιών και εναέριο διοικητήριο. Η έκδοση αυτή φέρει ειδικό εξοπλισμό δορυφορικών επικοινωνιών σε υπερώο, δεν διαθέτει παράθυρα στην άτρακτο έχει 2 επιπλέον στροβιλογεννήτριες σε ατρακτίδια εσωτερικά των κινητήρων, εξοπλισμό λήψης καυσίμου στις πτέρυγες και ειδικό φορέα κεραίας VLF. Τουλάχιστο 4 υπηρετούν (2010) ενώ ένα συμμετείχε στην Παρέλλαση της 9ης Μαίου (επέτειος λήξης του Β ΠΠ.) Θεωρούνται εφάμιλα με τα E-4B και E-6 TACAMO. Ενα και μοναδικό είχε μετασκεβαστεί σε ιπτάμενο εργαστήριο βολής λέιζερ στα πλαίσια ερευνητικού προγράμματος αεροδιαστημικής άμυνας. Αξιοσημείωτο είναι οτι τα συγκεκριμμένα αεροσκάφη είναι βαμένα με τα χρώματα της ΑΕΡΟΦΛΟΤ όπως και πολλά άοπλα μεταγωγικά και ειδικών αποστολών αεροσκάφη της πρώην ΕΣΣΔ, και της Ρωσικής σήμερα πολεμικής αεροπορίας. Σημερινή Χρήση Η χρήση του Il-86 έξω από τις πρώην Σοβιετικές Ομοσπονδίες έχει απαγορευτεί, λόγω των υψηλών επιπέδων θορύβου. Στην Ευρωπαϊκή Ένωση ανήκει στην κατηγορία αεροσκαφών του "Chapter 2" (ICAO Annex 2), τα οποία και απαγορεύονται από την 1η Απριλίου 2002. Το Ilyushin Il-96 αποτελεί την εξέλιξη του Il-86, αν και είναι μικρότερο σε μήκος, αλλά με μοντέρνα συστήματα και μερική χρήση σύνθετων υλικών. Στις 23 Οκτωβρίου 2006, ο Διευθυντής της Aeroflot Igor Desyatnichenko ανακοίνωσε πως από τις 15 Νοεμβρίου του ίδιου έτους η εταιρεία θα παύσει όλες τις πτήσεις του τύπου αυτού, αφού είναι οικονομικά ασύμφορο και εξάλλου δεν επιτρέπεται η χρήση του σε χωρες της Ε.Ε. Έτσι η Aeroflot αναζητεί αγοραστές για τον στόλο της των Il-86. Γενικά Χαρακτηριστικά Πλήρωμα: 4 Επιβάτες: 350 (διαμόρφωση 3 θέσεων) Μήκος: 59.94 m (195 ft 4 in) Άνοιγμα φτερών: 48.06 m (157 ft 8 in) Ύψος: 15.81 m (51 ft 10 in) Έκπέτασμα φτερών: 320 m² (3,444 sq ft) Βάρος (Άδειο): 164,000 kg (360,800 lb) Βάρος (Μέγιστο): 208,000 kg (458,560 lb) Ταχύτητα (Πλεύσης): 0.80 Mach Ταχύτητα (Μέγιστη): 0.82 Mach Ακτίνα (με μέγιστο φορτίο): 4,600 km (2,480 nm) Χωρητικοτητα Cargo: 16 LD3 Επιχειρησιακό Υψόμετρο: 11,000 m (36,000 ft) Κινητήρες: 4 X Kuznetsov NK-86 Ώση: 127.5 kN (28,660 lbf) ώση/κινητήρα Χρήστες Συνολικα 42 αεροσκάφη βρίσκονται σε υπηρεσία από τα περίπου 120: Armavia (1) Atlant-Soyuz Airlines (9) KrasAir (4) Rossiya (7) S7 Airlines (9) Tatarstan Airlines (3) Ural Airlines (4) VASO Airlines (4) Yuzhnaya Aircompany (1) Ενώ οι χρήστες του τύπου στο παρελθόν: Aeroflot Russian Airlines Aeroflot Soviet Airlines Aerolicht Air Kazakhstan Air-Van Airlines AJT Air International Armenian Airlines Belavia China Xinjiang Airlines Continental Airways East Line Airlines Hajvairy Airlines IRS Aero Jana Arka Airlines Kazakstan Airlines Moscow Airways Orient Avia Russian Sky Airlines Transaero Airlines Transeuropean Airlines Uzbekistan Airways Vnukovo Airlines Συγκρίσιμα Αεροσκάφη Airbus A300 Εξωτερικοί Σύνδεσμοι Φωτογραφίες από Ilyushin Il-86